
     RAPORT COMUN SUPLIMENTAR

asupra Proiectului de Lege privind unele măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, precum şi al Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947 şi pentru modificarea unor acte normative

În temeiul dispoziţiilor art. 70 din Regulamentul Camerei Deputaţilor, republicat, cu modificări şi completări, în şedinţa din 19 noiembrie 2014, Camera Deputaţilor a hotărât retrimiterea proiectului de Lege privind unele măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, precum şi al Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947 şi pentru modificarea unor acte normative, Comisiei juridice, de disciplină şi imunităţi şi Comisiei pentru buget, finanţe şi bănci, în vederea unei noi examinări şi  depunerii unui nou raport.
În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi şi Comisia buget, finanţe şi bănci au fost sesizate spre dezbatere în fond, cu proiectul de Lege privind unele măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, precum şi al Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947 şi pentru modificarea unor acte normative, trimis cu adresa nr.     PL-x 460/2014.

Senatul în calitate de primă Cameră sesizată a adoptat iniţiativa legislativă în şedinţa din 30 septembrie 2014.

Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 756 din 27 iunie 2014.

Comisia pentru drepturile omului, culte şi problemele minorităţilor naţionale a avizat favorabil proiectul de lege în şedinţa din 19 noiembrie 2014.
Proiectul de lege are ca obiect de reglementare adoptarea de măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind compensaţiile cetăţenilor Români pentru bunurile trecute în proprietatea statului bulgar în urma aplicării Tratatului dintre România şi Bulgaria, republicată, cu modificări şi completări.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificări şi completări, cele două comisii au examinat proiectul de lege în şedinţe separate.

Comisia juridică, de disciplină şi imunităţi a examinat proiectul de lege în şedinţa din 14 octombrie 2014, iar Comisia pentru buget, finanţe şi bănci în şedinţa din ziua de 20 octombrie 2014. La dezbateri, membrii Comisiei juridice, de disciplină şi imunităţi au fost prezenţi conform listei de prezenţă, iar la cele ale Comisiei pentru buget, finanţe şi bănci şi-au înregistrat prezenţa 34 deputaţi din totalul de 35 de membri.

La dezbateri a participat ca invitat, domnul George Băeşu, preşedinte al Autorităţii Naţionale pentru Restituirea Proprietăţilor.

În urma examinării iniţiativei legislative, a expunerii de motive, a avizului Consiliului Legislativ, precum şi a opiniilor exprimate, membrii celor două Comisii au hotărât cu majoritate de voturi, adoptarea proiectului de Lege privind unele măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, precum şi al Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947 şi pentru modificarea unor acte normative, în forma adoptată de Senat.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificări şi completări, cele două comisii au examinat proiectul de lege în şedinţe separate în ziua de 19 noiembrie 2014. La dezbateri a participat ca invitat, domnul George Băeşu, preşedinte al Autorităţii Naţionale pentru Restituirea Proprietăţilor.

La şedinţa Comisiei juridice, de disciplină şi imunităţi au fost prezenţi, conform listei de prezenţă, 25 deputaţi din totalul de 27 membri ai acesteia, iar la cele ale Comisiei pentru buget, finanţe şi bănci şi-au înregistrat prezenţa 32 deputaţi din totalul de 34 de membri.

În urma reexaminării, membrii celor două Comisii au hotărât cu majoritate de voturi, adoptarea proiectului de Lege privind unele măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, precum şi al Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947 şi pentru modificarea unor acte normative,cu amendamentul admis redat în anexa la prezentul raport.

În raport cu obiectul şi conţinutul său, proiectul de lege face parte din categoria legilor ordinare. 

ANEXĂ

	Nr.

crt.
	Text Senat
	Amendamente
	Motivare

	1
	Lege privind unele măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, precum şi al Legii nr. 290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947 şi pentru modificarea unor acte normative
	Nemodificat
	

	2
	Capitolul I

Dispoziţii generale
	Nemodificat
	

	3
	Art.1.- (1) Stabilirea şi plata despăgubirilor acordate persoanelor prevăzute la art. 1 alin.(l) şi (3) din Legea nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, republicată, cu modificările şi completările ulterioare, precum şi persoanelor prevăzute la art. l alin.(l) din Legea nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, cu modificările şi completările ulterioare, se realizează potrivit prevederilor prezentei legi.
	Nemodificat
	

	
	(2) Sunt îndreptăţiţi la acordarea de despăgubiri şi moştenitorii legali sau testamentari ai persoanelor prevăzute la art. l alin.(l) şi (3) din Legea nr. 9/1998, republicată, cu modificările şi completările ulterioare, precum şi moştenitorii legali, până la gradul IV inclusiv, sau moştenitorii testamentari ai persoanelor prevăzute la art. l alin.(l) din Legea nr.290/2003, cu modificările şi completările ulterioare, dacă aveau, la data depunerii cererii de acordare a despăgubirilor, cetăţenia română. Dovada calităţii de moştenitor se face prin certificatul de moştenitor, prin certificatul de calitate de moştenitor sau prin hotărârea judecătorească definitivă şi irevocabilă prin care se atestă această calitate.
	
	

	4
	Art.2.- Începând cu data intrării în vigoare a prezentei legi, singura măsură compensatorie de care pot beneficia persoanele prevăzute la art. 1 este acordarea de despăgubiri băneşti.
	Nemodificat
	

	5
	Art.3.- (1) Dispoziţiile prezentei legi referitoare la stabilirea despăgubirilor se aplică cererilor formulate şi depuse, în termen legal, la comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi Legii nr.290/2003, cu modificările şi completările ulterioare, pentru care nu s-au emis hotărâri de respingere a cererii sau de acordare a despăgubirilor, până la data intrării în vigoare a prezentei legi.
	Nemodificat
	

	
	(2) Dispoziţiile prezentei legi referitoare la plata despăgubirilor se aplică cererilor soluţionate până la data intrării în vigoare a prezentei legi, pentru care nu s-a efectuat plata, cererilor nesoluţionate până la data intrării în vigoare a prezentei legi, precum şi cauzelor aflate pe rolul instanţelor judecătoreşti, având ca obiect acordarea de despăgubiri în baza Legii nr.9/1998, republicată, cu modificările şi completările ulterioare, precum şi Legii nr.290/2003, cu modificările şi completările ulterioare.
	
	

	6
	Capitolul II 

Stabilirea şi plata despăgubirilor
	Nemodificat
	

	7
	Art.4.- Cererile aflate în curs de soluţionare la comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi Legii nr.290/2003, cu modificările şi completările ulterioare, se analizează şi se soluţionează pe baza actelor care atestă existenţa dreptului la despăgubiri, certificate de autorităţile competente, acte care pot fi completate cu declaraţii ale martorilor, autentificate.
	Nemodificat
	

	8
	Art.5.- (1) Valoarea bunurilor imobile pentru care se acordă despăgubiri potrivit Legii nr. 290/2003, cu modificările şi completările ulterioare, se stabileşte de comisiile judeţene, respectiv a municipiului Bucureşti, pentru aplicarea Legii nr.290/2003, cu modificările şi completările ulterioare, prin raportare la valorile şi limitele prevăzute în anexa nr. 1.
	Nemodificat
	

	
	(2) Pentru trei dintre recoltele neculese în anul părăsirii proprietăţilor în teritoriile prevăzute în Legea nr. 290/2003, cu modificările şi completările ulterioare, la alegerea foştilor proprietari sau a moştenitorilor acestora, se acordă despăgubiri al căror cuantum se stabileşte de către comisiile judeţene, respectiv a municipiului Bucureşti, pentru aplicarea Legii nr. 290/2003, cu modificările şi completările ulterioare, prin raportare la valorile prevăzute în anexa nr.2.
	
	

	9
	Art.6.- (1) Comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare, soluţionează cererile de acordare a despăgubirilor, în ordinea înregistrării acestora şi, prin hotărâre, propun acordarea de despăgubiri sau respingerea cererilor.
	Nemodificat
	

	
	(2) Hotărârea comisiei judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare şi a Legii nr.290/2003, cu modificările şi completările ulterioare, însoţită de înscrisurile şi documentele care au fost avute în vedere la emiterea acesteia, se comunică, în termen de 30 de zile de la emitere, Autorităţii Naţionale pentru Restituirea Proprietăţilor. În acelaşi termen, hotărârea se comunică şi solicitantului.
	
	

	10
	Art.7.- (1) Autoritatea Naţională pentru Restituirea Proprietăţilor, în baza documentelor transmise, procedează la analizarea dosarelor aferente hotărârilor comisiilor judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare, din punctul de vedere al existenţei şi întinderii dreptului la acordarea despăgubirilor, în ordinea înregistrării acestora.
	Nemodificat
	

	
	(2) În situaţia în care se constată lipsa sau neconcordanţa unor înscrisuri doveditoare, Autoritatea Naţională pentru Restituirea Proprietăţilor poate solicita înscrisurile necesare atât instituţiilor publice, cât şi persoanelor care solicită acordarea de despăgubiri.
	
	

	
	(3) În baza documentelor depuse la dosar, Autoritatea Naţională pentru Restituirea Proprietăţilor validează sau invalidează hotărârea comisiei judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare şi, după caz, emite decizie de validare/invalidare, în tot sau în parte, sub semnătura vicepreşedintelui Autorităţii Naţionale pentru Restituirea Proprietăţilor cu atribuţii de coordonare a aplicării Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare.
	
	

	
	(4) În cazul în care se constată că persoana îndreptăţită are dreptul la despăgubiri şi pentru alte bunuri decât cele pentru care s-a stabilit valoarea prin hotărârea comisiei judeţene, respectiv a municipiului Bucureşti, Autoritatea Naţională pentru Restituirea Proprietăţilor, prin decizia prevăzută la alin.(3), stabileşte şi valoarea bunurilor neevaluate iniţial.
	
	

	
	(5) Stabilirea valorii bunurilor neevaluate iniţial în dosarele constituite în temeiul Legii nr.9/1998, republicată, cu modificările şi completările ulterioare, se face potrivit prevederilor acesteia.
	
	

	
	(6) Stabilirea valorii bunurilor neevaluate iniţial în dosarele constituite în temeiul Legii nr.290/2003, cu modificările şi completările ulterioare, se face potrivit art.5.
	
	

	11
	Art.8.- Deciziile de validare/invalidare ale Autorităţii Naţionale pentru Restituirea Proprietăţilor pot fi atacate, în termen de 30 de zile de la comunicare, la secţia de contencios administrativ a tribunalului în a cărei rază domiciliază solicitantul. Hotărârea pronunţată de instanţa de contencios administrativ este supusă căilor de atac în condiţiile Legii contenciosului administrativ nr.554/2004, cu modificările şi completările ulterioare.
	Nemodificat
	

	12
	Art.9.- Actul administrativ prin care se stabileşte dreptul la despăgubiri şi cuantumul acestora este, după caz:

a) hotărârea comisiei judeţene, respectiv a municipiului Bucureşti, pentru aplicarea Legii nr.290/2003, cu modificările şi completările ulterioare, emisă înainte de intrarea în vigoare a prezentei legi;
	Nemodificat
	

	
	b) ordinul emis de Şeful Cancelariei Primului-ministru, în temeiul Legii nr.9/1998, republicată, cu modificările şi completările ulterioare, respectiv decizia de plată emisă de Autoritatea Naţională pentru Restituirea Proprietăţilor, în temeiul Legii nr.9/1998, republicată, cu modificările şi completările ulterioare, înainte de intrarea în vigoare a prezentei legi;
	
	

	
	c) decizia de validare emisă de Autoritatea Naţională pentru Restituirea Proprietăţilor după intrarea în vigoare a prezentei legi, cu privire la hotărâri emise în temeiul Legii nr.9/1998, republicată, cu modificările şi completările ulterioare, de comisiile judeţene, respectiv a municipiului Bucureşti, înainte de intrarea în vigoare a prezentei legi;
	
	

	
	d) decizia de validare emisă de Autoritatea Naţională pentru Restituirea Proprietăţilor, cu privire la hotărârile emise în temeiul Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare, de comisiile judeţene, respectiv a municipiului Bucureşti, după intrarea în vigoare a prezentei legi.
	
	

	13
	Art.10.- (1) Plata despăgubirilor stabilite prin actele administrative prevăzute la art.9 lit. a) şi b) se efectuează în ordinea cronologică a emiterii acestora, în tranşe anuale egale, eşalonat, pe o perioadă de 5 ani, începând cu data de 1 ianuarie 2015.
	Nemodificat
	

	
	(2) Plata despăgubirilor stabilite prin actele administrative prevăzute la art.9 lit. c) şi d) se efectuează în ordinea cronologică a emiterii acestora, în tranşe anuale egale, eşalonat, pe o perioadă de 5 ani, începând cu anul următor emiterii deciziilor de validare.
	
	

	
	 (3) Plata sumelor de bani stabilite prin hotărâri judecătoreşti, rămase definitive şi irevocabile sau, în cazul proceselor începute după data de 15 februarie 2013 rămase definitive, până la data intrării în vigoare a prezentei legi, se efectuează în tranşe anuale egale, eşalonat, pe o perioadă de 5 ani, începând cu data de 1 ianuarie 2015.
	
	

	
	(4) Sumele neplătite, aferente hotărârilor judecătoreşti prevăzute la alin.(3) şi actelor administrative prevăzute la art.9 lit. a) şi b), se actualizează cu indicele de creştere a preţurilor de consum pentru perioada de la momentul rămânerii irevocabile/definitive, respectiv emiterii acestora, până la data intrării în vigoare a prezentei legi, şi constituie obligaţii de plată, în tranşe, în condiţiile prezentei legi. Actualizarea sumei se face prin decizia preşedintelui Autorităţii Naţionale pentru Restituirea Proprietăţilor.
	
	

	
	(5) Sumele aferente actelor administrative prevăzute la art.9 lit. c) se actualizează prin decizia de validare cu indicele de creştere a preţurilor de consum, pentru perioada de la momentul emiterii hotărârilor până la data intrării în vigoare a prezentei legi, şi constituie obligaţii de plată, în tranşe, în condiţiile prezentei legi.
	
	

	
	(6) Pentru fiecare tranşă anuală, Autoritatea Naţională pentru Restituirea Proprietăţilor emite un titlu de plată. Titlul de plată, în original, se comunică, în cel mult 5 zile de la emitere, Ministerului Finanţelor Publice şi persoanelor îndreptăţite.
	
	

	
	
	(7)  Cuantumul unei tranşe anuale nu poate fi mai mic de 20.000 lei. În cazul în care suma ce trebuie  plătită este mai mică decât 20.000 lei aceasta va fi achitată integral, într-o singură tranşă.

Autor: Comisia juridică
	Raţiunea amendamentului propus constă în aceea că, în multe cazuri, sumele acordate cu titlu de compensaţie sunt mai mici de 20.000 lei, astfel că apreciez ca fiind oportună emiterea unui singur titlu de plată în astfel de situaţii.

De altfel, această prevedere a fost cuprinsă şi în textul O.U.G. nr.  10/2013, pentru plata eşalonată a despăgubirilor stabilite potrivit dispoziţiilor Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, ale Legii nr. 290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, precum şi ale Legii nr. 393/2006 privind acordarea de compensaţii cetăţenilor români pentru bunurile trecute în proprietatea fostului Regat al Sârbilor, Croaţilor şi Slovenilor, în urma aplicării Protocolului privitor la câteva insule de pe Dunăre şi la un schimb de comune între România şi Iugoslavia, încheiat la Belgrad la 24 noiembrie 1923, şi a Convenţiei dintre România şi Regatul Sârbilor, Croaţilor şi Slovenilor, relativă la regimul proprietăţilor situate în zona de frontieră, semnată la Belgrad la 5 iulie 1924, precum şi pentru modificarea şi completarea Legii nr. 9/1998, Legii nr. 290/2003 şi Legii nr. 393/2006, declarată neconstituţională.

	14
	Art.11.- (1) Plata sumelor stabilite prin titlurile de plată se efectuează de către Ministerul Finanţelor Publice, în termen de cel mult 180 de zile de la data emiterii acestora.
	Nemodificat
	

	
	(2) Procedura de plată se aprobă prin ordin al ministrului finanţelor publice, până la data de 31 decembrie 2014, publicat în Monitorul Oficial al României, Partea I.
	
	

	
	(3) Orice procedură de executare silită se suspendă de drept, până la împlinirea termenelor la care devin scadente obligaţiile de plată prevăzute în titlurile de plată emise conform art.10 alin.(6).
	
	

	15
	Capitolul III

Măsuri pentru accelerarea soluţionării cererilor de acordare de despăgubiri
	Nemodificat
	

	16
	Art.12. - (1) Se instituie un termen de decădere de 120 de zile, în care persoanele care au formulat cereri de acordare de despăgubiri pot completa, cu înscrisuri, dosarele aflate în curs de soluţionare la comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi Legii nr.290/2003, cu modificările şi completările ulterioare, ori la Autoritatea Naţională pentru Restituirea Proprietăţilor. Termenul de decădere curge de la data la care persoanei i se comunică, în scris, care sunt documentele necesare soluţionării cererii.
	Nemodificat
	

	
	(2) Termenul prevăzut la alin.(1) poate fi prelungit la cererea scrisă a persoanei care a formulat cerere de acordare de despăgubiri, o singură dată, pentru o perioadă de 60 de zile, în situaţia în care aceasta face dovada efectuării unor demersuri pentru completarea dosarului.
	
	

	
	(3) Cererea de prelungire a termenului se va formula în interiorul termenului prevăzut la alin. (1) şi va fi însoţită de dovada demersurilor întreprinse.
	
	

	
	(4) Instituţiile deţinătoare au obligaţia de a elibera, în termen de 30 de zile de la data înregistrării cererii, actele doveditoare solicitate.
	
	

	17
	Art.13.- (1) Comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi Legii nr.290/2003, cu modificările şi completările ulterioare, au obligaţia de a soluţiona, prin hotărâre, cererile de acordare a despăgubirilor înregistrate şi nesoluţionate până la data intrării în vigoare a prezentei legi, după cum urmează:
a) în termen de 9 luni, comisiile care mai au de soluţionat un număr de până la 500 de cereri depuse în temeiul Legii nr.9/1998, republicată, cu modificările şi completările ulterioare, şi Legii nr.290/2003, cu modificările şi completările ulterioare;
	Nemodificat
	

	
	b) în termen de 18 luni, comisiile care mai au de soluţionat un număr între 501 şi 1.000 de cereri, depuse în temeiul Legii nr.9/1998 republicată, cu modificările şi completările ulterioare, şi Legii nr.290/2003, cu modificările şi completările ulterioare;
	
	

	
	c) în termen de 36 luni, comisiile care mai au de soluţionat un număr de peste 1.000 de cereri depuse în temeiul Legii nr.9/1998 republicată, cu modificările şi completările ulterioare, şi Legii nr.290/2003, cu modificările şi completările ulterioare.
	
	

	
	(2) Termenele prevăzute la alin.(l) curg de la data de 1 ianuarie 2015.
	
	

	
	(3) Comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare, au obligaţia de a stabili, în termen de 30 de zile de la intrarea în vigoare a prezentei legi, numărul cererilor înregistrate şi nesoluţionate, de a afişa aceste date la sediul lor şi de a le comunica Autorităţii Naţionale pentru Restituirea Proprietăţilor. Datele transmise de comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare, vor fi centralizate şi publicate pe pagina de internet a Autorităţii Naţionale pentru Restituirea Proprietăţilor.
	
	

	18
	 Art.14.- (1) Hotărârile emise de comisiile judeţene în baza Legii nr. 9/1998, republicată, cu modificările şi completările ulterioare, înregistrate la Autoritatea Naţională pentru Restituirea Proprietăţilor şi pentru care nu s-a emis decizie de validare/invalidare, se validează/invalidează în termen de 18 luni de la data intrării în vigoare a prezentei legi.
	Nemodificat
	

	
	(2) Hotărârile emise de comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare, după data intrării în vigoare a prezentei legi, se validează/invalidează de Autoritatea Naţională pentru Restituirea Proprietăţilor, prin decizie, în termen de 18 luni de la data înregistrării lor.
	
	

	
	(3) Numărul dosarelor aferente hotărârilor prevăzute la alin.(l) şi data înregistrării dosarelor aferente hotărârilor prevăzute la alin.(2) se publică pe pagina de internet a Autorităţii Naţionale pentru Restituirea Proprietăţilor şi se comunică, la cerere, persoanelor îndreptăţite.
	
	

	19
	Art.15.- În cazul nerespectării termenelor stabilite la art.13 alin.(1) şi la art.14 alin.(1) şi (2), persoana îndreptăţită se poate adresa instanţei judecătoreşti prevăzute la art.8.
	Nemodificat
	

	20
	Capitolul IV 

Dispoziţii finale
	Nemodificat
	

	21
	Art.16.- (1) Autoritatea Naţională pentru Restituirea Proprietăţilor exercită, din oficiu sau pe baza unor sesizări motivate ale persoanelor îndreptăţite, controlul cu privire la aplicarea prevederilor legale de către comisiile judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare.
	Nemodificat
	

	
	(2) În cazul constatării încălcării prevederilor legale privind constituirea, organizarea şi funcţionarea comisiilor judeţene, respectiv a municipiului Bucureşti, pentru aplicarea Legii nr.9/1998, republicată, cu modificările şi completările ulterioare, şi a Legii nr.290/2003, cu modificările şi completările ulterioare, ori a unor nereguli în modul de soluţionare a dosarelor, Autoritatea Naţională pentru Restituirea Proprietăţilor poate dispune:
	
	

	
	a) suspendarea temporară a activităţii comisiei pe termen de maximum 60 de zile, în vederea identificării cauzelor care au condus la apariţia acestor deficienţe sau nereguli;
	
	

	
	b) măsuri pentru remedierea neregulilor constatate;
	
	

	
	c) sesizarea altor organe cu atribuţii de control, precum şi a organelor de cercetare penală, în cazul în care aspectele constatate sunt de competenţa acestora.
	
	

	22
	Art.17.- (1) În scopul accelerării şi eficientizării procesului de despăgubire, în aplicarea prezentei legi, se stabilesc următoarele măsuri:
	Nemodificat
	

	
	a) se suplimentează numărul de posturi din structura organizatorică a Autorităţii Naţionale pentru Restituirea Proprietăţilor, cu un număr de 20 de posturi de natură contractuală, pentru o perioadă de 36 de luni;
	
	

	
	b) drepturile salariale ale funcţionarilor publici din cadrul Autorităţii Naţionale pentru Restituirea Proprietăţilor se stabilesc prin asimilare, în mod corespunzător, cu cele ale funcţionarilor publici din cadrul Ministerului Finanţelor Publice.
	
	

	
	(2) Transformarea posturilor personalului contractual încadrat în structura organizatorică a Autorităţii Naţionale pentru Restituirea Proprietăţilor la data intrării în vigoare a prezentei legi, care implică exercitarea prerogativelor de putere publică, în funcţii publice, se face în conformitate cu prevederile Legii nr. 188/1999 privind Statutul funcţionarilor publici, republicată, cu modificările şi completările ulterioare.
	
	

	23
	Art.18.- Anexele nr. 1 şi 2 fac parte integrantă din prezenta lege.
	Nemodificat
	

	24
	Art.19.- La data intrării în vigoare a prezentei legi, sintagma „Comisia centrală pentru aplicarea dispoziţiilor Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940”, se înlocuieşte cu sintagma „Autoritatea Naţională pentru Restituirea Proprietăţilor”.
	Nemodificat
	

	25
	Art.20.- Legea nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, publicată în Monitorul Oficial al României, Partea I, nr.505 din 14 iulie 2003, cu modificările şi completările ulterioare, se modifică după cum urmează:
	Nemodificat
	

	
	1. La articolul 1, alineatul (2) se abrogă.

	
	

	
	2. La articolul 2, alineatele (1) - (3) se abrogă.
	
	

	
	3. Articolele 3 şi 4 se abrogă.

	
	

	
	4. La articolul 8, alineatele (2), (22) şi (3) - (6) se abrogă.
	
	

	
	5. Articolul 9 va avea următorul cuprins:
„Art.9.- În cazul în care despăgubirile băneşti sunt solicitate de mai mulţi moştenitori ai aceleiaşi persoane, precum şi dacă, după adoptarea hotărârii de către comisia competentă şi rămânerea definitivă a acesteia, apar persoane având vocaţie succesorală, conform art.5 alin.(1) şi (2), raporturile dintre succesori privind drepturile lor se soluţionează potrivit dreptului comun.”
	
	

	
	6. Articolele 10,11 şi 13 se abrogă.

	Art.21.- La data intrării în vigoare a prezentei legi, se abrogă:
a) art. 1 alin.(2), art.5 alin.(1), art.6 alin.(3) şi (4), art.7 alin.(1) - (6) şi art.8 din Legea nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, republicată în Monitorul Oficial al României, Partea I, nr.260 din 18 aprilie 2007, cu modificările şi completările ulterioare;
	Nemodificat
	

	
	b) art.6 alin.(7) din Ordonanţa de urgenţă a Guvernului nr.25/2007 privind stabilirea unor măsuri pentru reorganizarea aparatului de lucru al Guvernului, publicată în Monitorul Oficial al României, Partea I, nr.270 din 23 aprilie 2007, aprobată cu modificări şi completări prin Legea nr.99/2008, cu modificările şi completările ulterioare.
	
	

	27
	Art.22.-Legea nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, republicată, cu modificările şi completările ulterioare, şi Legea nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, cu modificările şi completările ulterioare, precum şi, cu modificările aduse prin prezenta lege vor fi republicate în Monitorul Oficial al României, Partea I, dându-se textelor o nouă numerotare.
	Nemodificat
	

	
	Anexa nr. 1
Valorile de despăgubire a bunurilor imobile
Nr.
crt.
Categoria de bunuri
Euro/mp
1
Teren intravilan zone urbane (maximum 450 mp)
35
2
Teren intravilan zone rurale (maximum 1000 mp)
5,23
3
Construcţii cu destinaţia de locuinţă din zona urbană
75
4
Construcţii cu destinaţia de locuinţă din zona rurală
20
5
Anexe ale construcţiilor din zona urbană
28,18
6
Anexe ale construcţiilor din zona rurală
14,55
7
Teren agricol

0,43
8
Livadă
0,41
9
Teren forestier
0,31

	Nemodificat
	

	
	Anexa nr. 2

Valorile de despăgubire a recoltelor

Nr.
crt
Categoria de recolte
Lei/Kg
l
Porumb
1
2
Grâu
0,85
3
Floarea soarelui
1,59
4
Sfeclă de zahăr
0,17
5
Viţă de vie
2,45
6
Fructe
4,35
7
In
0,22
8
Tutun
4,35
9
Mac
2,75

	Nemodificat
	


�	Suprafaţa totală de teren reconstituită nu poate depăşi limita de 50 ha de proprietar deposedat. La calcului suprafeţei totale se va avea în vedere atât terenul agricol, cât şi cel intravilan. 


2	Suprafaţa totală de teren forestier reconstituită nu poate depăşi limita de 10 ha de proprietar deposedat.

